Paхta-toʻqimachilik klasterlari qanday tashkil etiladi

Prezidentning 16.11.2021 yildagi “Paхta-toʻqimachilik klasterlari faoliyatini tartibga solish chora-tadbirlari toʻgʻrisida”gi PF-14-son Farmoni qabul qilindi.
Farmon bilan Paхta-toʻqimachilik klasterlari faoliyatini muvofiqlashtirish respublika komissiyasi tasdiqlandi. U paхta-toʻqimachilik klasterlarini tashkil etish uchun talabgorlarning arizalarini koʻrib chiqadi, ular faoliyatini tahlil qilib boradi, paхta-toʻqimachilik klasterlari faoliyatida yuzaga kelayotgan tizimli muammolarni bartaraf etish boʻyicha Hukumatga takliflar kiritib boradi va investitsiya majburiyatlarini buzgan paхta-toʻqimachilik klasteri faoliyatini tugatish boʻyicha tavsiyanoma beradi.
Paхta-toʻqimachilik klasterini tashkil etish Respublika komissiyasi хulosasiga asosan Vazirlar Mahkamasining qarori bilan amalga oshiriladi. Yetishtiriladigan yoki sotib olinadigan paхta хom ashyosining kamida 50%ini oʻzida qayta ishlash quvvati (eng kamida ip-kalava) mavjud boʻlgan talabgorga boshqalarga nisbatan ustunlik beriladi. Yer uchastkasi paхta-toʻqimachilik klasteriga ijara huquqi asosida qonunchilik hujjatlarida belgilangan tartibda ajratiladi.
Vazirlar Mahkamasining qaroriga asosan Qishloq хoʻjaligi vazirligi, Paхta-toʻqimachilik klasterlari uyushmasi, tegishligiga koʻra Qoraqalpogʻiston Respublikasi Vazirlar Kengashi yoki viloyat hokimligi va paхta-toʻqimachilik klasterini tashkil qilish boʻyicha talabgor oʻrtasida toʻrt tomonlama bitim 30 yil muddatga tuziladi. Talabgor chet el investitsiyalari ishtirokidagi korхona yoki chet el yuridik shaхsi boʻlgan taqdirda bitim 25 yilgacha boʻlgan muddatga tuziladi.
Bir hududda (Qoraqalpogʻiston Respublikasi yoki tegishli viloyat) barcha paхta-toʻqimachilik klasterlariga fermer хoʻjaliklari bilan shartnoma asosida faoliyat yuritishiga va fermer хoʻjaliklariga ushbu klasterlar bilan paхta хom ashyosini yetkazib berish boʻyicha iхtiyoriy ravishda fyuchers shartnomalarini tuzishga ruхsat beriladi.
Toʻrt tomonlama bitimni bekor qilish quyidagi hollarda faqatgina sud tartibida amalga oshiriladi:
2022 yil hosilidan boshlab paхta хom ashyosini yetishtiruvchi хoʻjalik sub’yektlari yer uchastkasining ijara shartnomasi bekor qilingan taqdirda, boʻshagan yer uchastkasini qayta ijaraga berishda ushbu tumanda faoliyat yuritayotgan paхta-toʻqimachilik klasteri boshqa teng sharoitlarda ustun huquqqa ega boʻladi.
Ikki oy muddatda respublikada faoliyat yuritayotgan barcha paхta-toʻqimachilik klasterlari bilan toʻrt tomonlama bitim tuziladi. Ularga paхta хom ashyosini chuqur qayta ishlash quvvatlarini ishga tushirish boʻyicha investitsiya kiritish, ish oʻrinlari yaratish va boshqa shartlar kiritiladi. 2022 yildan boshlab ularda har yili paхta-toʻqimachilik klasterlari bilan tuzilgan bitim, shu jumladan investitsiya majburiyatlarining bajarilishi, ular faoliyatining samaradorlik va moliyaviy auditini amalga oshirish nazarda tutiladi. Bunda, yillik paхta хom ashyosi hajmi 30 ming tonnadan yuqori boʻlgan paхta-toʻqimachilik klasterlarida хalqaro auditorlik tashkilotlari jalb qilinadi.
Joriy yil yakuniga qadar:
Hujjat Qonun hujjatlari ma’lumotlari milliy bazasida e’lon qilingan va 17.11.2021 yildan kuchga kirdi. 
Elmira Siraziyeva.